ไฟแนนซ์ทูเดย์
หลังจากรอมานาน แบงก์ชาติก็แจ้งว่าเห็นชอบให้ ผยง ศรีวณิช ดำรงตำแหน่งกรรมการผู้จัดการใหญ่ ธนาคารกรุงไทย ตั้งแต่วันที่ 8 พ.ย.นี้ แต่ผยงเข้าปฏิบัติงานตั้งแต่ต้นสัปดาห์แล้ว หลังจากนี้คงจะต้องออกทัวร์สาขาพบปะพนักงานทั่วประเทศ เพื่อแถลงนโยบาย
9 พ.ย. 2559

หลังจากรอมานาน แบงก์ชาติก็แจ้งว่าเห็นชอบให้ ผยง ศรีวณิช ดำรงตำแหน่งกรรมการผู้จัดการใหญ่ ธนาคารกรุงไทย ตั้งแต่วันที่ 8 พ.ย.นี้ แต่ผยงเข้าปฏิบัติงานตั้งแต่ต้นสัปดาห์แล้ว หลังจากนี้คงจะต้องออกทัวร์สาขาพบปะพนักงานทั่วประเทศ เพื่อแถลงนโยบาย
ยุคที่ อภิศักดิ์ ตันติวรวงศ์ เป็น รมว.คลัง เป็นยุคที่ธนาคารกรุงไทยทำงานสบายที่สุด ไร้แรงกดดันทางการเมืองที่จะต้องมาสนองนโยบาย นั่นเพราะขุนคลังเป็นอดีตเอ็มดีกรุงไทยมาก่อน จึงซาบซึ้งใจเป็นอย่างดี
ด้านแบงก์รัฐบางแห่ง การทำงานยังไม่พัฒนาเท่าไหร่ ลูกค้ามาขอกู้เงิน ถ้าเป็นญาติโกโหติกาของบิ๊กข้าราชการของนักการเมืองละก็จะต้อนรับอย่างดี และสุดท้ายพอร์ตพวกนี้ส่วนใหญ่ก็จะกลายเป็นหนี้มีปัญหา เมื่อไหร่จะปรับปรุงการทำงานเสียที อย่าให้บอกเลยว่าแบงก์ไหน พูดไปแล้วมันเศร้า
ตื่นเต้นแปลกใหม่กับการนำเอาเทคโนโลยีไบโอเมตริกมาใช้กับธุรกรรมการเงิน ที่ซิตี้แบงก์จะใช้ระบบยืนยันตัวตนของลูกค้าด้วยเสียงเป็นครั้งแรกในประเทศไทย แต่ไม่ใช่ครั้งแรกในโลก จับตาจะมีแบงก์ไหนใช้ตามบ้าง
วันนี้น่าจะรู้แล้วว่าสหรัฐจะได้ประธานาธิบดีหญิงคนแรกหรือไม่ ถ้าเป็น ฮิลลารี คลินตัน จริง ตลาดเงินตลาดทุนคงขานรับกันใหญ่ แต่ถ้าเป็น โดนัลด์ ทรัมป์ ความกังวลการค้าการส่งออกจะครอบคลุมไปทั่ว